
„l كت‎ 


Que drola vidar kovyunaro de 


nadyuni kun hanino! 
—Askoltez la historio di Jemima Flak- 
anado, qua iritesis pro ke la spozino di la 
farmisto ne permisis ke el kovez sua 


propra ovi. 


bofratino, siroino Rebeka Flak-‏ کو 
anado, tote volis ke altru kovez‏ 
—“Me ne havas sat pacienteso por sidar‏ 
sur nesto dum duadek-e-ok dii; anke nek‏ 
tu, Jemima. Tu lasus ke oli koldeskez; tu‏ 
savas ke to es vera!”‏ 

“Me volas kovar mea propra ovi; me 
ipsa kovos oli,” kroasis Jemima Flak- 
anado. 


|: ESFORCIS celar sua ovi; ma oli 

sempre trovesis e forportesis. 
Jemima Flak-anado tre desesperis. El 

rezolvis konstruktar nesto for la farmeyo. 


10 


DD bela posdimezo printempala el 


iris alonge la vetur-voyo qua 
duktas trans la kolino. 
El weris shalo e kofio. 

A la kolmo di la kolino, el 
vidis foresto distanta. 

El opinionis ke ol semblas esar sekura 
e tranquila loko. 


13 

Jae Flak-anado ne multe kustumis 
flugar. El kuris kelka metri advale, 
brandisante la shalo, e lore el saltis aden la 


aero. 


E: BELEGE flugis pos sucesoze bone 
komencar. 

El glitis jus super la supraji di la arbori 
til ke el vidis aperta loko meze di la 
foresto, ube la arbori e busharo esabis 


fortranchita. 


17 


18 


pen decensis kelke negracioze, ed 
anadatre marcheskis por serchar 
nestifo-loko konvenanta e sika. El kelke 
prizis arboro-stumpo inter alta digitali. 

Ma—sidante sur la stumpo, el tresayis 
trovar elegante vestizita jentilulo qua 
lektas jurnalo. 

Il havis nigra stacanta oreli e sablea 
labio-pili. 

"Quak?” dicis Jemima Flak-anado, la 
kapo e la kofio inklinante ye Puna latero. 


—"Quak?" 

A JENTILULO levis sua okuli 


adsuper la bordo di la jurnalo e 
kurioze regardis Jemima— 

“Siorino, ka vu perdis vua voyo?” il 
dicis. Il havis kaudo longa e tufatra sur 
qua il sidis, pro ke la stumpo esis kelke 
humida. 

Jemima opinionis ke il esas tre jentila e 
bela. El explikis ke el ne perdabis la voyo, 
ma esforcas trovar nestifo-loko 
konvenanta e sika. 

H: KA YES? nu!” dicis la jentilulo 
havanta sablea labio-pili, ed il 
kurioze regardis Jemima. Il faldis la 
jurnalo, e pozis ol aden la posho di sua 
basko. 

Jemima plendis pri la superflua 
hanino. 

“Advere! Quante interesanta! Me 
dezirus renkontrar ta pultro. Me docis lu 
ke lu atencez sua propra aferi!” 

M' PRI nesto—nula desfacileso: 
me havas sakedo de plumi en 
mea ligno-hangaro. No, mea kara siorino, 
tu ne jenos irgu. Tu darfas sidar ibe tam 
longe kam tu deziros,” dicis la jentilulo 
havanta kaudo longa e tufatra. 

Il duktis el a tre izolata, desgaye 
aspektanta domo inter la digitali. 

Ol konstruktesis ek vergo-faski e torfo, 
e kom kameno esis du ruptita siteli, Puna 
adsur l'altra. 

Ve MEA somero-rezideyo; vu ne 
opinionus ke mea kaverneto—mea 
vintro-domo—tante konvenas,” dicis la 
gastigema jentilulo. 

Dop la domo esis kaduka hangaro, 
konstruktita ek anciena sapono-buxi. La 
jentilulo apertis la pordo ed enduktis 
Jemima. 

a hangaro esis preske tote plena de 


plumi—ol esis preske sufokanta, ma 
komfortoza e tre mola. 
Jemima Flak-anado kelke surprizesis 
trovar tante vasta quanto de plumi. Ma 
ol esis tre komfortoza; ed el nestifis tote 


sen penar. 

K ANDE el ekvenis, la jentilulo 

avanta sablea labio-pili sidis sur 
lenio e lektis jurnalo—adminime il 
desfaldabis ol, ma il regardis super la 
suprajo di ol. 

Il esis tante jentila ke il semblis preske 
regretar lasar ke Jemima irez adheme por 
la nokto. Il promisis multe sorgar elua 
nesto til ke el morge rivenos. 

Il dicis ke il amas ovi ed anadyuni; il 
esos fiera vidar bona nestedo en sua 
ligno-hangaro. 

paa Flak-anado venis omna- 
posdimeze; el depozis non ovi en la 
nesto. Oli esis verde blanka e tre granda. 
La ruzoza jentilulo multe admiris oli. Il 
inversigis oli e kontis oli kande Jemima 
absentesis. 

Tandem Jemima dicis ad il ke el 
intencas koveskar morge—“e me 
adportos sako de frumento kun me, por 
ke me nultempe bezonos livar mea nesto 
til ke Povi apertos. Li forsan koldeskos,” 
dicis la konciencoza Jemima. 

Ss. me pregas ke vu ne jenez vu 
per sako; me provizos aveni. Ma ante 
ke vu komencos vua tedanta kovo, me 
intencas ofrar regalo a vu. Ni havez 
festino nur por ni ipsa! 

“Ka me darfas demandar ke vu 
adportez ula herbi de la farm-gardeno 
por facar saporoza omleto? Salvio e 
timiano, e minto e du onyoni, e 
petroselo. Me provizos saimo por la fars 
— saimo por Pomleto,” dicis la gastigema 
jentilulo havanta sablea labio-pili. 

Jara Flak-anado esis stulto: ne mem 
la menciono pri salvio ed onyoni 
suspektigis el. 

El iris tra la farm-gardeno, formordis 
peceti di omna la diversa sorti di herbi 
uzata por la farso di rostita anado. 

9 EL ocilante marchis aden la 
koqueyo, e prenis du onyoni de 
korbo. 

La skota muton-hundo Kep 
renkontris el ekvenanta. “Quon tu facas 
per ta onyoni? Adube tu sole iras 
omnaposdimeze, Jemima Flak-anado?” 

Jemima kelke veneracis la muton- 
hundo; el dicis ad il la tota historio. 

La muton-hundo askoltis, sua saja 
kapo inklinata; il ridetis kande el 
deskriptis la polita jentilulo havanta 


sablea labio-pili. 

Í: PLURAFOYE questionis pri la 
foresto, e pri la exakta situo di la 
domo e la hangaro. 

Pose il ekiris, e trotis a la vilajo. Il 
serchis du fox-hundyuni promenanta 
kun la buchisto. 

J-a Flak-anado iris alonge la vetur- 
voyo lastafoye dum sunoza posdimezo. 
El esis charjata per amasi de herbi e du 
onyoni en sako. 

El flugis super la foresto, e decensis 
avan la domo di la jentilulo havanta 
kaudo longa e tufatra. 

I SIDIS sur lenio; il sniflis la aero, e 
sempre destranquile regardetis la 
cirkondanta foresto Kande Jemima 
decensis il tresayis. 

“Venez aden la domo tam balde kam 
vu regardabis vua ovi. Donez a me la 
herbi por Pomleto. Rapide!” 

Il esis kelke abrupta. Jemima Flak- 
anado nultempe audabis ke il tale parolis. 

El esis surprizata, e destranquila. 

p~ ke el esis en la hangaro, el 
audis batetanta pedi dop ol. Ulu 
havanta nigra nazo sniflis ye la fundo di la 


pordo, e pose riglo-klozis ol. 
Jemima pavoreskis. 

U‘ INSTANTO plu tarde venis la 
maxim terorinda bruiso — 
aboyado, grunado, ed ululado, kriachado 
e jemado. 

E pos to on nultempe vidis ta foxatre 
jentilulo labio-pilizita. 

Balde Kep apertis la pordo di la 
hangaro, e liberigis Jemima Flak-anado. 

|) “so la hundyuni 
enhastis e manjis omna ovi ante ke 
il povis haltigar li. 


Il havis mordo-marko sur la orelo ed 


amba hundyuni klaudikis. 

Flak-anado duktesis adheme‏ ہے 


plorante pro ta ovi. 

E: DEPOZIS plusa ovi dum junio, ed 
el permisesis ipse kovar oli: ma nur 
quar de la anadyuni ekiris la ovi. 

Jemima Flak-anado dicis ke to esis pro 
elua nervi; ma el sempre esis mala 


kovanto. 


FINO 

